लगभग उसी समय बिहार के पूर्व एडवोकेट जनरल और वर्तमान सभापति-बिहार विधान परिषद, ताराकांत झा के बेटे के यज्ञोपवीत संस्कार में अटल बिहारी वाजपेयी पड़ोस के उनके गांव शिवनगर आए हुए थे। हमारे गांव के एक बुजुर्ग रघुवंश झा वाजपेयी जी से मिलने गए और उन्होंने सारी व्यथा-कथा सुनाई। वाजपेयी जी ने ताराकांजी से कहा कि पचास गांवों का मामला है, आप इनकी तरफ से हाईकोर्ट में पैरवी कर दीजिए। ये लोग कहां से पैसा लाएंगे? तारा बाबू राजी हो गए। उधर मुकदमा चलता था और इधर आंदोलन। महिलाएं तक जेल गईं। सरकार ने विरोध को दबाने के लिए केन्द्रीय रिजर्व पुलिस उतार दी थी। मुख्यमंत्री पर बहुत दबाव था। उन्हें मजबूरन धीरेन्द्र ब्रह्मचारी का पक्ष लेना पड़ा। इसके अलावा उनके पास कोई चारा ही नहीं था।“